               EURÓPAI BIZOTTSÁG
            Brüsszel, 2018.4.23.
            COM(2018) 230 final
            Javaslat
            AZ EURÓPAI PARLAMENT ÉS A TANÁCS HATÁROZATA
            Franciaország EGF/2017/009 FR/Air France referenciaszámú kérelme nyomán az Európai Globalizációs Alkalmazkodási Alap igénybevételéről

               INDOKOLÁS

               A JAVASLAT HÁTTERE

               1.Az Európai Globalizációs Alkalmazkodási Alapból (EGAA) nyújtott pénzügyi hozzájárulásokra vonatkozó szabályokat az Európai Globalizációs Alkalmazkodási Alapról (2014–2020) és az 1927/2006/EK rendelet hatályon kívül helyezéséről szóló, 2013. december 17-i 1309/2013/EU európai parlamenti és tanácsi rendelet
                  1
                (a továbbiakban: EGAA-rendelet) határozza meg.

               2.2017. október 23-án Franciaország az Air France-nál Franciaországban történt elbocsátásokat
                  2
                követően „EGF/2017/009 FR/Air France” referenciaszámmal kérelmet nyújtott be az EGAA-ból igénybe vehető pénzügyi hozzájárulás iránt.

               3.A kérelem értékelése után a Bizottság az EGAA-rendelet valamennyi vonatkozó rendelkezése alapján megállapította, hogy az EGAA-ból igénybe vehető pénzügyi hozzájárulás odaítélésének feltételei teljesülnek.

               A KÉRELEM ÖSSZEFOGLALÁSA

                        EGAA-kérelem

                        EGF/2017/009 FR/Air France

                        Tagállam

                        Franciaország

                        Érintett régió(k) (NUTS
                           3
                         2 szint)

                        Île-de-France (FR10)

                        Provence-Alpes-Côte d'Azur (FR82)
                           4

                        A kérelem benyújtásának dátuma

                        2017. október 23.

                        A kérelem átvételi elismervényén feltüntetett dátum

                        2017. november 6.

                        Az a dátum, amikor a Bizottság a kérelem fordítását átvette

                        2017. december 7.

                        A kiegészítő információk iránti kérelem dátuma

                        2017. december 21.

                        A kiegészítő információk benyújtásának határideje

                        2018. február 1.

                        Az értékelés befejezésének határideje

                        2018. április 26.

                        Beavatkozási kritérium

                        Az EGAA-rendelet 4. cikke (1) bekezdésének a) pontja

                        Elsődlegesen érintett vállalat

                        Air France

                        Az érintett vállalatok száma

                        1

                        Gazdasági ágazat(ok)

                        (NACE Rev. 2. rendszer szerinti ágazat)
                           5

                        51. ágazat (Légi szállítás)

                        Referencia-időszak (négy hónap):

                        2017. április 1. – 2017. július 31.

                        A referencia-időszak alatt elbocsátottak száma (a)

                        1 086

                        A referencia-időszak előtt vagy után elbocsátottak száma (b)

                        772

                        Az elbocsátottak száma összesen (a + b)

                        1 858

                        A támogatható kedvezményezettek száma összesen

                        1 858

                        A támogatásra jogosult kedvezményezettek száma összesen

                        1 858

                        A támogatásra jogosult nem foglalkoztatott, oktatásban és képzésben nem részesülő fiatalok (NEET-fiatalok) száma

                        0

                        A személyre szabott szolgáltatásokhoz kapcsolódó költségvetés (EUR)

                        16 410 805

                        Az EGAA végrehajtásához kapcsolódó költségvetés
                           6
                         (EUR)

                        80 000

                        Teljes költségvetés (EUR)

                        16 490 805

                        EGAA-hozzájárulás (60 %) (EUR)

                        9 894 483

               A KÉRELEM ÉRTÉKELÉSE

               Az eljárás

               4.Franciaország 2017. október 23-án kérelmet nyújtott be EGF/2017/009 FR/Air France referenciaszámon, 12 héten belül attól az időponttól számítva, hogy az EGAA-rendelet 4. cikkében meghatározott beavatkozási kritériumok teljesültek. A Bizottság 2017. november 6-án visszaigazolta a kérelem beérkezését. A Bizottság 2017. december 21-én kiegészítő információkat kért Franciaországtól, két héten belül attól az időponttól számítva, hogy a kérelem fordítását átvette. Franciaország a kéréstől számított hat héten belül megküldte a szóban forgó kiegészítő információkat. A teljes kérelem kézhezvételétől számított 12 hetes határidő, amelyen belül a Bizottságnak le kell zárnia annak értékelését, hogy a kérelem megfelel-e a pénzügyi hozzájárulás feltételeinek, 2018. április 26-án jár le.

               A kérelem elfogadhatósága

               Az érintett vállalatok és kedvezményezettek

               5.A kérelem az Air France-tól elbocsátott 1 858 munkavállalót érint. A vállalat a NACE Rev. 2. rendszer szerinti gazdasági ágazatok közül az 51. ágazatban (Légi szállítás) működik. Az Air France-nál történt elbocsátások helyszíneinek zöme [/a]> az Île-de-France (FR10) és a Provence-Alpes-Côte d'Azur (FR82) NUTS 2 szintű régiókban található.

               Beavatkozási kritériumok

               6.Franciaország kérelmét az EGAA-rendelet 4. cikke (1) bekezdésének a) pontja szerinti beavatkozási kritériumok alapján nyújtotta be, amely a támogatást a következőkhöz köti: legalább 500 elbocsátott munkavállaló egy négy hónapos referencia-időszak alatt egy vállalaton belül egy tagállamban, ideértve a beszállítók vagy a továbbfeldolgozó vállalatok körében elbocsátott munkavállalókat és/vagy a tevékenységüket megszüntető önálló vállalkozókat is.

               7.A kérelemmel összefüggő négy hónapos referencia-időszak 2017. április 1-jétől 2017. július 31-ig tartott. A referencia-időszak alatt 1 086 munkavállalót bocsátottak el az Air France-tól.

               Az elbocsátások és a tevékenységüket megszüntető önálló vállalkozók számának kiszámítása

               8.A referencia-időszak alatt bekövetkezett 1086 elbocsátást a munkáltató által a munkavállaló elbocsátásáról vagy a munkaszerződésének megszüntetéséről adott személyre szóló értesítés
                  7
                időpontjától számítva vették figyelembe.

               Támogatható kedvezményezettek

               9.A már említett munkavállalókon túl 772 olyan munkavállaló is a támogatható kedvezményezettek közé tartozik, akiket a négy hónapos referencia-időszak előtt vagy azt követően bocsátottak el. Ezeket a munkavállalókat mind a tervezett elbocsátásoknak a központi üzemi tanács 2015. április 23-i ülésén történt általános bejelentése után bocsátották el. Egyértelmű ok-okozati összefüggés mutatható ki a referencia-időszakban az elbocsátásokat kiváltó eseménnyel.

               10.A támogatható kedvezményezettek száma tehát összesen 1 858.

               Az elbocsátások és a világkereskedelemben a globalizáció hatására bekövetkezett jelentős strukturális változások közötti kapcsolat

               11.Az elbocsátások és a világkereskedelemben a globalizáció hatására bekövetkezett jelentős strukturális változások közötti kapcsolat alátámasztására Franciaország azzal érvel, hogy a nemzetközi légiközlekedési ágazat súlyos gazdasági csapást szenvedett mindenekelőtt azért, mert csökkent az EU piaci részesedése. A 2008–2015 közötti időszakban a forgalom világszinten az utaskilométerre eső árbevételben (RPK) számítva évi 5,3 %-kal nőtt, ami megfelel az 1970 óta megfigyelhető hosszú távú növekedési tendenciának. Ugyanakkor 2008 óta az Európa és a világ többi része közötti forgalom lassabban növekszik a globális forgalomnál. 2008 és 2015 között az Európa és a világ többi része közötti forgalom éves növekedése 3,4 %-os volt, ami 36 %-kal alacsonyabb a világviszonylatban lebonyolított forgalom éves átlagos növekedéséhez képest
                  8
               .

               12.A forgalom régiónként a következőképpen növekedett: Európa és Észak-Amerika között 1,4 %-kal nőtt; Európa és Közép-Amerika, valamint Dél-Amerika között 3,4 %-kal; Európa és Afrika között 2,9 %-kal; Európa és Ázsia között 2,7 %-kal; Európa és a Közel-Kelet között pedig 11,2 %-kal
                  9
               . A főbb közel-keleti légitársaságoknak (Emirates, Qatar Airways és Etihad Airways) a hosszú távú repülésben való részesedése a hálózattal rendelkező európai légitársaságokhoz képest jelentősen megnőtt azáltal, hogy egy átszállásos utakat kínálnak Európából olyan célállomásokra, mint India, Ausztrália és Délkelet-Ázsia, ahol a közel-keleti légitársaságok földrajzi előnye nagyobb.

               13.A légi közlekedés globalizációjának az uniós vállalatokra gyakorolt legkárosabb hatásai az Emirates, a Qatar Airways és az Etihad Airways kapacitása igen erőteljes növekedésének tudhatók be, ami 2012 óta folyamatosan tart. Az említett három légitársaság hosszú távú repülésre alkalmas repülőgépeinek teljes száma (az ezen társaságok flottájához tartozó repülőgépek majdnem mindegyike alkalmas a hosszú távú repülésre) 8 év alatt megháromszorozódott a 2005–2013 közötti időszakban – a 100-at éppen meghaladó értékről 2013-ban több mint 300-ra emelkedett –, és közöttük a nagyon nagy méretű A380-as repülőgépek
                  10
                száma egyre nő. 2013 és 2017 között a flottáik száma ismét a másfélszeresére nőtt (körülbelül 500 repülőgép), és a 2017. áprilisi rendelések alapján a repülőgépek száma előreláthatólag 700 fölé fog emelkedni 2021-re. ami azt jelenti, hogy a flották száma a 2013–2021 közötti időszakban a 2,33-szorosára fog nőni.

               Az Emirates, a Qatar és az Ethiad flottáinak szélestörzsű
                  11
                utasszállító gépei
                  (korábbi adatok + a 2017. április óta leadott rendelések)

               Forrás: az Air France által az Ascend-adatok alapján készített ábra
                  12

               14.Franciaország azzal érvel, hogy az Emiratestől, a Qatar Airwaystől és az Ethiad Airwaystől érkező tömeges megrendelések nem tartoznak a légi közlekedés alapjaihoz. Annak ellenére, hogy e vállalatok stratégiájának részét képezi azon képességük fokozása, hogy utasokat szállítsanak a Közel-Kelet és a világ többi része között, a három légitársaság fő célja, hogy jelentősen növeljék a hosszú távú repülőutak közötti átszállásokra vonatkozó rendszerük hatékonyságát annak érdekében, hogy a dubaji, dohai és abu-dzabi csomópontjaikon keresztül túlnyomó többséget szerezzenek az egyrészt az Európa, Afrika és Amerika, másrészt pedig az Ázsia és Óceánia, valamint az Európa és Afrika között működtetett járatok tekintetében.

               15.Az európai vállalatok és az átszállási pontjaik számára egyaránt különösen kihívást jelentenek a forgalom legnagyobb részét kitevő repülőutak (pl. Európa-Ázsia) és azok a repülőutak, amelyek száma gyorsan növekszik (különösen Afrika-Ázsia).

               A légitársaságok kínálatainak növekedése Európa és a Perzsa-öböl térsége között (2004–2015)
                  (%)

               Forrás: az Air France által az OAG-adatok
                  13
                alapján készített ábra

               16.Katar és az Egyesült Arab Emírségek dollármilliárdokat költenek az állami tulajdonban lévő légitársaságaiknak nyújtandó állami támogatásokra, és ezáltal torzítják a nemzetközi légiközlekedési piacot, valamint aláássák a tisztességes versenyt. Az Emirates, a Qatar Airways és az Ethiad a részvényes államaik fejlesztési stratégiájának középpontjában állnak, amely államok hajlanak arra, hogy a nemzeti fejlesztés szolgálatában előmozdítsák a légitársaságaik gyors növekedését, amely egy majdnem korlátlan támogatásban nyilvánul meg. Egy, a főbb amerikai egyesült államokbeli légitársaságok (American Airlines, Delta, United)
                  14
                által 2015-ben készített tanulmány becslése szerint az Emirates, az Ethiad és a Qatar Airways 42 milliárd USD állami támogatást kapott 2004. és 2014. között. Ugyanezek az amerikai légitársaságok az Egyesült Államok külügyminiszterének 2017. februárban küldött levelükben
                  15
                úgy becsülték, hogy a Perzsa-öböl térségéhez tartozó vállalatok által kapott támogatás összege meghaladja az 50 milliárd USD-t, ami a korábbi becslést további 8 milliárd dollárral növelte.

               17.Az Emiratesnek, a Qatar Airwaysnek és az Ethiadnak nyújtott állami támogatások és kedvezmények az adó- és szociális ellátórendszerre (adómentes környezet: nincs társasági adó, nincsenek társadalombiztosítási járulékok, nincsenek helyi adók stb.), a repülőgép-beszerzések finanszírozására (állami garanciák és exporthitelek), a repülőtéri infrastruktúrák jelentős beruházások útján történő finanszírozására (Dubajban 6 800 millió EUR, Dohában 4 900 millió EUR) és a világ legalacsonyabb repülőtéri díjai közé tartozó díjakra (pl. 2016-ban a Párizsban (CDG) és a Dubajban (DXB) egy B777-300-as gép leszállásáért fizetendő repülőtéri díjakat és költségeket összehasonlítva az arány 2,2 (16 766 EUR Párizsban/7 599 EUR Dubajban) irányulnak
                  16
               .

               18.Azon a jogi kereten belül, amelyet a légi szolgáltatások liberalizációja felé mutató erőteljes tendencia jellemez, a 28 uniós tagállamból 24 kötött megállapodásokat Katarral és az Egyesült Arab Emírségekkel, amely országok a légitársaságaik számára széleskörű hozzáférést kínálnak az európai piachoz. Ugyanakkor miközben az EU a versenyt torzító vagy az annak torzulásával fenyegető, a tagállamok közötti kereskedelmet befolyásoló állami támogatás tilalmának elve szerint működik, ehhez hasonló szabályozás nem létezik Katarban és az Egyesült Arab Emírségekben, amint azt a bemutatott majdnem korlátlan állami támogatás is mutatja.

               19.A légi szállítási ágazatra vonatkozóan a mai napig három EGAA-kérelmet nyújtottak be, amelyek mindegyike a kereskedelemhez kapcsolódó globalizációval függött össze
                  17
               .

               Az elbocsátásokhoz és a tevékenység megszűnéséhez vezető események

               20.Ezekhez az elbocsátásokhoz a jobb befektetési és termelési körülményekkel rendelkező országokban székhellyel rendelkező, támogatásban részesülő légitársaságok kapacitásában
                  18
                bekövetkezett erőteljes növekedés vezetett, amelynek eredményeként az uniós vállalatok piaci részesedése jelentősen csökkent. 2008 és 2016 között a kiindulási-célállomási piaci részesedések alakulása egyrészről Európa és másrészről a Szubszaharai-Afrika, a Közel-Kelet és Ázsia között az EU légitársaságainál csaknem 10 %-os visszaesést mutat az Emirates, a Qatar Airways, az Ethiad és a Turkish Airlines javára (annak ellenére, hogy az utóbbi részesedése a geopolitikai helyzet miatt 2015 óta nem változik), ahogyan azt a következő ábra mutatja.

               A piaci részesedések alakulása a Szubszaharai-Afrikában, a Közel-Keleten és Ázsiában
                  (2008–2016)

                        AFKL
                           19

                        Más légitársaságok

                        Az EU területén összesen

                        GCC
                           20

                        TK
                           21

               Forrás: az Air France által az MIDT-adatok
                  22
                alapján készített ábra

               21.Ahogyan azt már említettük, az európai vállalatok és átszállási pontjaik számára különösen kihívást jelentenek a forgalom legnagyobb részét kitevő repülőutak, mint például az Európa és Ázsia közötti utak, valamint azok, amelyek száma gyorsan növekszik, mint például az Afrika és Ázsia közötti utak. Az Air France-t, amely ezen útvonalak nagy részén hagyományosan erős jelenléttel rendelkezik a Párizs-CDG csomópontjának köszönhetően, különösen érintik ezek a forgalombeli eltérések, és ez vezetett az elbocsátásokhoz.

               Az elbocsátások várható hatása a helyi, a regionális és az országos gazdaságra és foglalkoztatásra

               22.A legnagyobb számú elbocsátásra Île-de-France-ban (76,2 %) és Provence-Alpes-Côte d'Azurben (11,7 %) került sor. A várható hatás mindkét területen az 50 év feletti munkavállalók újrafoglalkoztatásával kapcsolatos nehézségekkel függ össze. Ebből a korosztályból kerül ki az elbocsátottak teljes számának 79 %-a. Provence-Alpes-Côte d'Azurben nehézséget jelent az is, hogy az álláskeresők száma az országos átlagnál magasabb.

               23.A munkanélküliség szintje Île-de-France-ban inkább alacsonyabb a Franciaország kontinentális területén fennálló munkanélküliségi szinthez képest, mivel magában foglalja a párizsi régiót. 2017 harmadik negyedévében a munkanélküliségi ráta 8,4 % volt
                  23
               , ami a franciaországi átlagos munkanélküliségi rátánál (9,4 %) egy százalékponttal alacsonyabb. Ugyanakkor a területen előfordul a tartós munkanélküliség, és vannak 50 év feletti álláskeresők. A legutóbbi statisztikák
                  24
                azt mutatják, hogy Île-de-France-ban a tartósan (12–24 hónapig) munkanélküli személyek száma 2017-ben az előző évhez képest 19 480-nal (11 %)
                  25
                növekedett. A legalább egy éve munkanélküli álláskeresők a régióban lévő álláskeresők teljes számának 43,7 %-át képezik
                  26
               . Emellett az 50 év feletti álláskeresők száma 4,7 %-kal emelkedett (a nők esetében 5,6 %-kal) 2017 utolsó negyedévében 2016 negyedik negyedévéhez képest
                  27
               .

               24.Másfelől Provence-Alpes-Côte d'Azurben a munkanélküliségi ráta 11,1 %-volt
                  28
               , ami a franciaországi rátához képest majdnem két százalékponttal magasabb. Ebben a régióban az 50 év feletti álláskeresők száma 6 %-kal emelkedett 2017 harmadik negyedévében 2016 harmadik negyedévéhez képest
                  29
               ; és a legalább 12 hónapja munkanélküli álláskeresők száma 7 %-kal vagy 14 010 fővel emelkedett ugyanebben az időszakban
                  30
               .

               A támogatásra jogosult kedvezményezettek és a javasolt intézkedések

               A támogatásra jogosult kedvezményezettek

               25.Várhatóan mind az 1 858 munkavállaló részt vesz az intézkedésekben. A munkavállalók adatai nem, állampolgárság és életkor szerinti bontásban:

                        Kategória

                        A támogatásra jogosult
                           kedvezményezettek száma

                        Nem:

                        Férfiak:

                        974

                        (52,4 %)

                        Nők:

                        884

                        (47,6 %)

                        Állampolgárság:

                        Uniós polgárok:

                        1 849

                        (99,5 %)

                        Nem uniós polgárok:

                        9

                        (0,5 %)

                        Korcsoport:

                        15–24 év:

                        0

                        (0,0 %)

                        25–29 év:

                        0

                        (0,0 %)

                        30–54 év:

                        661

                        (35,6 %)

                        55–64 év:

                        1 196

                        (64,4 %)

                        64 év felettiek:

                        1

                        (0,0 %)

               A javasolt intézkedések támogathatósága

               26.Az intézkedés, amelyhez Franciaország az EGAA társfinanszírozását kéri, az átképzési szabadság („congé de reclassement”)
                  31
               . Ezt az intézkedést azon munkavállalók vehetik igénybe, akik önkéntes távozásuk idején nem rendelkeznek konkrét tervvel a munkába való visszaállást illetően, és egy 12 hónapig, illetve bizonyos feltételek esetén 15 hónapig terjedő időszakban
                  32
                átképzésben, tanácsadásban vagy új vállalkozás indításával, illetve átvételével kapcsolatos segítségben stb. szeretnének részesülni.

               27.Az elbocsátott munkavállalók részére az átképzési szabadság keretében nyújtandó személyre szabott szolgáltatások az alábbiakat foglalják magukban:

               –Tanácsadás és pályaorientáció a munkavállalók részére. A munkavállalók segítséget és tanácsadást vehetnek igénybe az újbóli elhelyezkedés, illetve az önálló vállalkozóvá válás érdekében. Lesz pályamódosítási tanácsadás, munkakeresési segítség, coaching, az elérhető képzésekkel kapcsolatos tájékoztatás, üzleti és vállalkozásindítási tanácsadás (ide tartozhat a támogatások keresése, az üzleti terv elkészítéséhez nyújtott segítség, de más vállalkozástámogató szolgáltatások is).

               –Szakképzés. A munkavállalók különféle, igényeiknek megfelelő képzéseken vehetnek részt, miután az igényeket a tanácsadást nyújtó szakemberek felmérték. Különös figyelmet érdemel a „parcours encadrés” lehetősége, amelynek keretében hiányszakmákat lehet tanulni nagyobb lélegzetvételű képzési programokban. Néhány példa a szakképzési lehetőségekre: szőlészet és borászat (borász), méhészet, hivatásos vendéglátó (étel és ital)
                  33
               , pék, ápoló, a francia mint idegen nyelv tanára, legfeljebb kilenc személyt szállító buszvezető stb.

               –A vállalkozás fellendítéséhez vagy vállalkozásindításhoz nyújtott hozzájárulás. Azok a munkavállalók, akik saját vállalkozást indítanak (vállalkozás fellendítése vagy alapítása), legfeljebb 15 000 EUR összegben részesülnek az alapítási költségek, az eszközberuházások és a folyó kiadások fedezésére. A hozzájárulást több részletben, bizonyos mérföldkövek elérése esetén fizetik ki. Az első 3 000 EUR összegű részletet egy vállalkozás létrehozásának vagy átvételének igazolása esetén, például cégbejegyzés bemutatásával lehet kérni. A második és harmadik, egyenként 6 000 EUR összegű részlet az első és a második, legalább 500, illetve legalább 1 000 EUR összegű forgalmat igazoló héabevallás bemutatásával hívható le. Az önálló vállalkozók (franciául: „auto-entrepreneurs” vagy „micro-entrepreneurs”) és kizárólagos tulajdonosok, akikre egyszerűsített adminisztratív, adózási és társadalombiztosítási kötelezettségek („entreprise individuelle avec toutes ses derogations”) vonatkoznak, a második és harmadik, egyenként 6 000 EUR összegű részlet igénybevételére az RSI-hez
                  34
                benyújtott első és második tevékenység-kimutatás alapján jogosultak, amennyiben legalább 200, illetve legalább 500 EUR összegű forgalmat igazolnak, és a járulékokat befizették.

               –Álláskeresési támogatás. Ez az átképzési szabadság végéig havonta folyósított juttatás a munkavállaló utolsó bruttó fizetésének 70 %-a. Az összeg kiszámításánál azt veszik alapul, hogy a munkavállalók feltételezetten teljes munkaidőben vesznek részt aktív munkaerőpiaci intézkedésekben; amennyiben a részvétel ennél kevesebb időt vesz igénybe, az EGAA a munkavállalóknak tényleges részvételük arányában kiszámított juttatást folyósít.

               –Mobilitási juttatás. A támogatásra jogosult munkavállalók közül az, aki olyan munkát vállal, amiért a jelenlegi lakóhelyétől több mint 100 kilométerre el kell költöznie, 3 000 EUR összegű egyszeri támogatást vehet igénybe költségei fedezésére. Ez az összeg 500 EUR-val nő az együtt élő házastárs, a polgári szolidaritási szerződést aláíró partner
                  35
               , illetve az élettársi kapcsolat („concubinage”) esetén, valamint gyermekenként.

               28.Az itt bemutatott javasolt intézkedések az EGAA-rendelet 7. cikke szerinti támogatható tevékenységek közé tartozó aktív munkaerőpiaci intézkedéseknek minősülnek. Ezek az intézkedések nem helyettesítik a passzív szociális védelmi intézkedéseket.

               29.Franciaország megadta a szükséges információkat a nemzeti jog vagy a kollektív szerződések értelmében az érintett vállalatra nézve kötelező intézkedésekről. Megerősítették, hogy az EGAA-ból származó pénzügyi hozzájárulás nem helyettesíti ezeket az intézkedéseket.

               Becsült költségvetés

               30.A költségek teljes becsült összege 16 490 805 EUR, amely a személyre szabott szolgáltatásokra fordított 16 410 805 EUR-t, továbbá az előkészítő, irányítási, tájékoztatási és nyilvánossággal kapcsolatos, valamint ellenőrzési és beszámolási tevékenységekre szánt 80 000 EUR összegű kiadásokat foglalja magában.

               31.Az EGAA-ból igényelt teljes pénzügyi hozzájárulás összege 9 894 483 EUR (az összköltség 60 %-a).

                        Intézkedés

                        A résztvevők becsült száma

                        Egy résztvevőre eső becsült költség
                        (EUR)

                        Becsült összköltség

                        (EUR)
                           36

                        Személyre szabott szolgáltatások (az EGAA-rendelet 7. cikke (1) bekezdésének a) és c) pontja szerinti tevékenységek)

                        Tanácsadás és pályaorientáció a munkavállalók részére
                        (orientation professionelle, services de reclassement)

                        1 485

                        1 951

                        2 897 150

                        Szakképzés
                        (formation)

                        363

                        2 562

                        929 873

                        A vállalkozás fellendítéséhez vagy vállalkozásalapításhoz nyújtott hozzájárulás
                        (aides à la creation d'entreprise)

                        456

                        15 000

                        6 840 000

                        Részösszeg (a):

                        A személyre szabott szolgáltatáscsomag százalékaránya

                        –

                        10 667 023

                        (65 %)

                        Juttatások és ösztönzők (az EGAA-rendelet 7. cikke (1) bekezdésének b) pontja szerinti intézkedések)

                        Álláskeresési támogatás
                        (allocation de congé de reclassement)

                        1 750

                        3 188

                        5 579 622

                        Mobilitási juttatás
                        (aides à la mobilité géographique)

                        57

                        2 880

                        164 160

                        Részösszeg (b):

                        A személyre szabott szolgáltatáscsomag százalékaránya:

                        –

                        5 743 782

                        (35 %)

                         Az EGAA-rendelet 7. cikkének (4) bekezdése szerinti intézkedések

                        1. Előkészítő tevékenységek

                        –

                        0

                        2. Irányítás

                        –

                        0

                        3. Tájékoztatás és nyilvánosság

                        –

                        0

                        4. Ellenőrzés és jelentéstétel

                        –

                        80 000

                        Részösszeg (c):

                        Százalékarány az összköltséghez képest:

                        –

                        80 000

                        (0,49 %)

                        Összköltség (a + b + c):

                        –

                        16 490 805

                        EGAA-hozzájárulás (az összköltség 60 %-a)

                        –

                        9 894 483

               32.A fenti táblázatban az EGAA-rendelet 7. cikke (1) bekezdése b) pontjának megfelelő intézkedésként meghatározott intézkedések költsége nem haladja meg a személyre szabott szolgáltatások összehangolt csomagja összköltségének 35 %-át. Franciaország megerősítette, hogy ezen intézkedések a munkakereső vagy képzési tevékenységekben részt vevő, támogatásra jogosult kedvezményezettek tevékeny részvételétől függnek.

               33.Franciaország megerősítette, hogy az önálló vállalkozáshoz, a vállalkozásalapításhoz, valamint a vállalkozás alkalmazottak által történő átvételéhez kapcsolódó beruházás költsége kedvezményezettenként nem haladja meg a 15 000 EUR-t.

               A kiadások támogathatóságának időszaka

               34.Franciaország 2015. május 19-én kezdte meg a személyre szabott szolgáltatások nyújtását a támogatásra jogosult kedvezményezettek részére. Az említett intézkedésekkel kapcsolatos kiadásokhoz ezért 2015. május 19-től 2019. október 23-ig nyújtható pénzügyi támogatás az EGAA-ból.

               35.Franciaország számára 2017. október 23-án merült fel először az EGAA végrehajtásához kapcsolódó igazgatási kiadás. Az előkészítő, irányítási, tájékoztatási és nyilvánossággal kapcsolatos, valamint ellenőrzési és jelentéstételi tevékenységekre fordított kiadások ezért 2017. október 23. és 2020. április 23. között támogathatók az EGAA-ból származó pénzügyi hozzájárulásból.

               A nemzeti vagy uniós forrásokból finanszírozott intézkedéseket kiegészítő jelleg

               36.A tagállami előfinanszírozás vagy társfinanszírozás forrása az Air France.

               37.Franciaország nem ismertette, hogy a fent leírt intézkedések miként egészítik ki a strukturális alapok által finanszírozott intézkedéseket. Ugyanakkor megerősítette, hogy a fentiekben ismertetett, az EGAA-ból nyújtott pénzügyi hozzájárulásban részesülő intézkedések nemzeti forrásokból vagy egyéb uniós pénzügyi eszközökből nem részesülnek pénzügyi támogatásban. Franciaország közölte, hogy az Air France-tól távozó munkavállalók megsegítésére nem terveznek állami beavatkozást. Mivel az Air France in bonis, vagyis felszámolás alatt nem álló, 1 000 vagy annál több alkalmazottat foglalkoztató vállalkozás, munkaadói kötelezettsége viselni az elbocsátott alkalmazottak újbóli elhelyezkedését támogató kísérő intézkedések teljes költségét (lásd az átképzési szabadsággal kapcsolatos 31. lábjegyzetet a 26. pontban).

               A támogatásra jogosult kedvezményezettekkel vagy képviselőikkel, a szociális partnerekkel, illetve a helyi és regionális hatóságokkal folytatott konzultáció során követett eljárások

               38.Franciaország jelezte, hogy a személyre szabott szolgáltatások koordinált csomagját a támogatásra jogosult kedvezményezettek képviselőivel és a szociális partnerekkel egyeztetve dolgozták ki. 2015. február 10-én az Air France és a szakszervezetek elfogadták a földi kiszolgáló személyzet 2015. évi önkéntes távozására vonatkozó Perform 2020 tervet. A központi üzemi tanáccsal (Comité Central d'Entreprise) számos találkozóra került sor 2015-ben és 2016 első negyedévében a Perform 2020 tervvel és a kabinszemélyzet, valamint a földi kiszolgáló személyzet 2015. és 2016. évi önkéntes távozásával kapcsolatban.

               Irányítási és ellenőrzési rendszerek

               39.A kérelem tartalmazza az irányítási és ellenőrzési rendszer leírását, amely meghatározza az érintett szervek felelősségi körét. Franciaország értesítette a Bizottságot arról, hogy a pénzügyi hozzájárulást a Munka-és Foglalkoztatásügyi, Szakképzési és Társadalmi Párbeszéddel Foglalkozó Minisztériumhoz tartozó Délégation générale à l’emploi et à la formation professionnelle (DGEFP), azon belül pedig a Fonds national de l'emploi (DGEFP - MFNE) egység fogja irányítani. A kifizetéseket a DGEFP-n belül az Affaires financières (DGEFP - MAFI) egység végzi. Az Organisation des contrôles (DGEFP -MOC) egység adminisztratív és pénzügyi ellenőrzést végez az ellenőrző hatósággal kapcsolatban. A Commission interministérielle de coordination des contrôles (CICC) az EGAA francia ellenőrző hatósága.

               Az érintett tagállam által vállalt kötelezettségek

               40.Franciaország minden szükséges biztosítékot megadott az alábbiak tekintetében:

               –a javasolt intézkedésekhez való hozzáférés és azok megvalósítása során tiszteletben tartják az egyenlő bánásmód és a megkülönböztetésmentesség elvét,

               –a nemzeti és uniós jogszabályokban a csoportos létszámcsökkentések vonatkozásában előírt követelményeknek eleget tettek,

               –az Air France, amely a leépítések után folytatja tevékenységét, eleget tett az elbocsátásokra vonatkozó jogi kötelezettségeinek és a munkavállalóival szemben is ennek megfelelően járt el,

               –a javasolt intézkedések nem részesülnek egyéb uniós alapokból vagy pénzügyi eszközökből származó pénzügyi támogatásban, és sor került a kettős finanszírozás megelőzésére szolgáló szükséges intézkedésekre;

               –az EGAA-ból nyújtott pénzügyi hozzájárulás megfelel az állami támogatásra vonatkozó uniós eljárási és anyagi szabályoknak.

               KÖLTSÉGVETÉSI VONZATOK

               Javasolt költségvetés

               41.Az EGAA-támogatás éves maximális összege (2011-es árakon számítva) a 2014–2020-as időszakra vonatkozó többéves pénzügyi keretről szóló, 2013. december 2-i 1311/2013/EU, Euratom tanácsi rendelet
                  37
                12. cikkében meghatározottaknak megfelelően 150 millió EUR.

               42.Miután az EGAA-rendelet 13. cikkének (1) bekezdésében meghatározott feltételek szempontjából megvizsgálta a kérelmet, valamint figyelembe vette a támogatásra jogosult kedvezményezettek számát, a javasolt intézkedéseket és a becsült költségeket, a Bizottság azt javasolja, hogy a javasolt intézkedések összköltségének 60 %-át kitevő 9 894 483 EUR összeget folyósítsák az EGAA-ból a kérelemben igényelt pénzügyi hozzájárulás biztosítása érdekében.

               43.Az EGAA igénybevételére vonatkozó javasolt határozatot az Európai Parlament és a Tanács közösen hozza meg, az Európai Parlament, a Tanács és a Bizottság között létrejött, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodás 13. pontja értelmében
                  38
               .

               Kapcsolódó jogi aktusok

               44.A Bizottság az EGAA igénybevételéről szóló határozatra irányuló javaslatának benyújtásával egyidejűleg javaslatot nyújt be az Európai Parlamentnek és a Tanácsnak 9 894 483 EUR összegnek az érintett költségvetési sorba történő átcsoportosítására is.

               45.A Bizottság az EGAA igénybevételéről szóló határozatra irányuló javaslatával egyidejűleg végrehajtási jogi aktus formájában egy pénzügyi hozzájárulásról szóló határozatot is elfogad, amely abban az időpontban lép hatályba, amikor az Európai Parlament és a Tanács elfogadja az EGAA igénybevételéről szóló javasolt határozatot.

               Javaslat

               AZ EURÓPAI PARLAMENT ÉS A TANÁCS HATÁROZATA

               Franciaország EGF/2017/009 FR/Air France referenciaszámú kérelme nyomán az Európai Globalizációs Alkalmazkodási Alap igénybevételéről

               AZ EURÓPAI PARLAMENT ÉS AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre,

               tekintettel az Európai Globalizációs Alkalmazkodási Alapról (2014–2020) és az 1927/2006/EK rendelet hatályon kívül helyezéséről szóló, 2013. december 17-i 1309/2013/EU európai parlamenti és tanácsi rendeletre
                  39
                és különösen annak 15. cikke (4) bekezdésére,

               tekintettel az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodásra
                  40
                és különösen annak 13. pontjára,

               tekintettel az Európai Bizottság javaslatára,

               mivel:

               (1)Az Európai Globalizációs Alkalmazkodási Alap (a továbbiakban: EGAA) célja, hogy támogatást nyújtson a globalizáció hatására a világkereskedelemben bekövetkezett fő strukturális változások miatt vagy a globális pénzügyi és gazdasági válság elhúzódása, illetve egy újabb globális pénzügyi és gazdasági válság következtében elbocsátott munkavállalóknak és tevékenységüket megszüntető önálló vállalkozóknak a munkaerőpiacra történő újbóli beilleszkedéshez.

               (2)Az EGAA éves maximális összege az 1311/2013/EU, Euratom tanácsi rendelet
                  41
                12. cikkében meghatározottaknak megfelelően (2011-es árakon számítva) nem haladhatja meg a 150 millió EUR összeget.

               (3)2017. október 23-án Franciaország az Air France vállalatnál történt franciaországi elbocsátásokra tekintettel az EGAA igénybevétele iránti kérelmet nyújtott be. E kérelmet az 1309/2013/EU rendelet 8. cikke (3) bekezdésének megfelelően további információkkal egészítették ki. Az említett kérelem eleget tesz az 1309/2013/EU rendelet 13. cikkében az EGAA-ból folyósított pénzügyi hozzájárulás meghatározására vonatkozóan megállapított követelményeknek.

               (4)Az EGAA-t ezért igénybe kell venni a Franciaország által benyújtott kérelem alapján nyújtandó, 9 894 483 EUR összegű pénzügyi hozzájárulás folyósítása érdekében.

               (5)Az EGAA igénybevételéhez szükséges idő minimalizálása érdekében ezt a határozatot elfogadása napjától kell alkalmazni,

               ELFOGADTA EZT A HATÁROZATOT:

               1. cikk

               Az Unió 2018-as pénzügyi évre vonatkozó általános költségvetésének keretein belül az Európai Globalizációs Alkalmazkodási Alapból 9 894 483 EUR összeg igénybevételére kerül sor kötelezettségvállalási és kifizetési előirányzatok formájában.

               2. cikk

               Ez a határozat az Európai Unió Hivatalos Lapjában való kihirdetésének napján lép hatályba. Ezt a határozatot [az elfogadás időpontja]*-tól/-től kell alkalmazni.

               Kelt Brüsszelben, -án/-én.

                  az Európai Parlament részéről
                        a Tanács részéről

                  az elnök
                        az elnök

                     (1)

                        HL L 347., 2013.12.20., 855. o.

                     (2)

                        Az EGAA-rendelet 3. cikke értelmében.

                     (3)

                        A Bizottság 1046/2012/EU rendelete (2012. november 8.) az új regionális bontásra vonatkozó idősorok továbbítása tekintetében a statisztikai célú területi egységek nómenklatúrájának (NUTS) létrehozásáról szóló 1059/2003/EK európai parlamenti és tanácsi rendelet végrehajtásáról (HL L 310., 2012.11.9., 34. o.).

                     (4)

                        15 érintett régió van. Az említett két régióra koncentrálódik az elbocsátások 88 %-a.

                     (5)

                        HL L 393., 2006.12.30., 1. o.

                     (6)

                        Az 1309/2013/EU rendelet 7. cikkének (4) bekezdése alapján.

                     (7)

                        Az igazoló dokumentum a „convention de rupture à l'amiable” lesz.

                     (8)

                        ICAO (
                  www.icao.int
                  )

                     (9)

                        Current Market Outlook Boeing, 2016. (A Boeing gépekkel kapcsolatban jelenleg előrelátható piaci helyzet, 2016.)

                     (10)

                        Az Airbus A380 egy kétszintes, négy hajtóműves, szélestörzsű sugárhajtású repülőgép, az európai Airbus vállalat terméke. Az Airbus A380 jelenleg a legnagyobb utasszállító repülőgép a világon. A jellemzően háromosztályos kabinelrendezésben 525 fő részére, egyosztályos elrendezésben pedig legfeljebb 853 fő részére biztosít ülőhelyet.

                     (11)

                        A szélestörzsű repülőgép olyan sugárhajtású repülőgép, amelynek repülőgéptörzse kellően széles ahhoz, hogy két folyosóval rendelkezzen. Kétfolyosós repülőgépnek is nevezik, amely hét vagy több üléssorral rendelkezik.

                     (12)

                        Az Ascend légiközlekedési piaci adatokat szolgáltat.
                  http://ascend.flightglobal.com

                     (13)

                        Az OAG egy légiközlekedési elemző vállalat, amely pontos információkat ad a légitársaságok menetrendjéről, útelemzést, repüléselemzést végez, nyomon követi a repülést, és repülési adatokat szolgáltat.
                  www.oag.com

                     (14)

                  http://www.openandfairskies.com/wp-content/themes/custom/media/White.Paper.pdf

                     (15)

                  http://www.openandfairskies.com/wp-content/uploads/2017/02/Tillerson-Letter-020117.pdf

                     (16)

                        Forrás: az Air France által fizetett repülőtéri díjak és adók. Az Air France által az érintett repülőtereken fizetett repülőtéri díjak és adók alapján.

                     (17)

                        EGF/2017/009 FR/Air France (az e határozati javaslat tárgyát képező eset), valamint EGF/2013/014 FR Air France, COM(2014) 701 és EGF/2015/004 IT Alitalia, COM(2015) 397.

                     (18)

                        Rendelkezésre álló férőhely-kilométer.

                     (19)

                        Air France – KLM.

                     (20)

                        Emirates, Qatar Airways és Etihad.

                     (21)

                        Turkish Airlines.

                     (22)

                        MIDT: Market Information Data Tapes – értékesítési adatok (azelőtt szalagos) tára

                     (23)

                  https://www.insee.fr/fr/statistiques/2012804#tableau-TCRD_025_tab1_regions2016

                     (24)

                        Île-de-France esetében 2017 negyedik negyedévére, Provence-Alpes-Côte d'Azur esetében pedig 2017 harmadik negyedévére vonatkozóan.

                     (25)

                  http://idf.direccte.gouv.fr/sites/idf.direccte.gouv.fr/IMG/pdf/defm_12_2017_ile-de-france.pdf

                     (26)

                        Ugyanott.

                     (27)

                        Ugyanott.

                     (28)

                  https://www.insee.fr/fr/statistiques/2012804#tableau-TCRD_025_tab1_regions2016

                     (29)

                  http://paca.direccte.gouv.fr/sites/paca.direccte.gouv.fr/IMG/pdf/2018-01_-_synthese_paca.pdf

                     (30)

                        Ugyanott.

                     (31)

                        Az átképzési szabadságot („congé de reclassement”) illetően a francia munka törvénykönyvének L1233-71. cikke előírja, hogy egy olyan vállalat, amely több mint ezer személyt alkalmaz, köteles az említett jogszabályban meghatározott intézkedéseket legalább négy hónapos időtartamra felajánlani. Az említett jogszabály értelmében tehát az ötödik hónaptól az intézkedések alkalmazása választható, és függővé tehető az EGAA-ból az 1309/2013/EU rendelet 9. cikkének (1) bekezdése alapján nyújtott hozzájárulástól. Az Air France úgy döntött, hogy ezt az intézkedést legalább hathónapos és legfeljebb tizenkét hónapos időtartamra ajánlja fel. A kérelem az átképzési szabadság első négy hónapjára – ami a törvény által előírt minimális időtartam – nem irányoz elő hozzájárulást.

                     (32)

                        Az ún. „parcours encadré” keretében hiányszakmák tanulását vállaló munkavállalók esetében kivételesen 15 hónapig is terjedhet az átképzési szabadság („congé de reclassement”), ami így a képzési időn túl három hónap támogatott munkakeresést is magában foglal.

                     (33)

                        CPA szakmai oklevelet ad.

                     (34)

                        Régime Social des Indépendants (egyéni vállalkozók társadalombiztosítása)

                     (35)

                        A polgári szolidaritási szerződést (pacte civil de solidarité (PACS)) aláíró partnerek. A polgári szolidaritási szerződést aláíró partnereknek kölcsönös kötelezettségeik vannak. A polgári szolidaritási szerződés hatással van továbbá a szociális és a bérezéssel kapcsolatos jogokra, a tulajdonra, valamint a partnerek lakhatásával és adózásukkal kapcsolatos ügyekre is.

                     (36)

                        A végösszegek a kerekítés miatt nem egyeznek.

                     (37)

                        HL L 347., 2013.12.20., 884. o.

                     (38)

                        HL C 373., 2013.12.20., 1. o.

                     (39)

                        HL L 347., 2013.12.20., 855. o.

                     (40)

                        HL C 373., 2013.12.20., 1. o.

                     (41)

                        A Tanács 1311/2013/EU, Euratom rendelete (2013. december 2.) a 2014–2020-as időszakra vonatkozó többéves pénzügyi keretről (HL L 347., 2013.12.20., 884. o.).